I Drove All Night

"I Drove All Night" (בעברית: "נהגתי כל הלילה") הוא סינגל שהוקלט על ידי הזמרת-יוצרת האמריקאית סינדי לאופר, עבור אלבומה A Night to Remember, שהוא גם אלבום הסולו השלישי שלה. לאופר אמרה שהיא רצתה להקליט את השיר היות שהיא אהבה את הרעיון "של אישה שנוהגת" ו"של אישה בשליטה". השיר הפך ללהיט בארצות הברית כאשר הגיע למקום השישי במצעד הבילבורד הוט 100 והצליח גם במצעד שירי הפופ. השיר נכתב והולחן על ידי הכותבים האמריקאים בילי סטיינברג וטום קלי והוקלט על ידי הזמרת האמריקאית סינדי לאופר. השיר נועד במקור עבור הזמר-יוצר האמריקאי רוי אורביסון, שהקליט אותו בשנת 1987, שנה לפני מותו, אך גרסתו לא הופצה עד 1992, לאחר שגרסתה של לאופר הפכה ללהיט ברחבי העולם. לשיר גרסת כיסוי שבוצעה על ידי הזמרת הקנדית סלין דיון, שהגיעה למקום הראשון בקנדה הוט 100 ולמקום השביעי במצעד השירים העכשוויים למבוגרים שבארצות הברית, בשנת 2003. לאופר קיבלה מועמדות לפרס גראמי בקטגוריית "ביצוע סולו הרוק הווקאלי הטוב ביותר - אישה". הקליפ של "I Drove All Night", בבימוים של סקוט קלוורט וסינדי לאופר, מציג את שורות הפתיחה מהשיר "Kindred Spirit", תוך שהוא מציג צילומים של מכונית עתיקה ואת לאופר עצמה, כשהיא שרה את השיר. נכון לאוקטובר 2020, מונה הצפיות של הקליפ עומד על למעלה מ-20 מיליון צפיות. 7" \ קלטת שמע \ תקליטור 3" אמריקאי \ תקליטור 3" יפני "I Drove All Night" - 4:08 "Maybe He'll Know" (Remix) - 3:41 12" \ תקליטור 3" אירופאי \ תקליטור 5" בריטי "I Drove All Night" - 4:08 "Maybe He'll Know" (Remix) - 3:41 "Boy Blue" (Live at Le Zenith) - 5:36 פיקצ'ר דיסק בריטי מיוחד "I Drove All Night" - 4:08 "What's Going On" (Club Version) - 6:35 "Maybe He'll Know" (Remix) - 3:41 "Time After Time" - 3:53 המפיק המוזיקלי ג'ף לין השתמש בהקלטותיו של רוי אורביסון משנת 1987 וכלל אותו באלבום King of Hearts, שיצא לאחר מותו. עם זאת, גרסתו של אורביסון לשיר הופיעה לראשונה באלבום האוסף Nintendo: White Knuckle Scorin'. אלבום האוסף יצא בכמה פורמטים, ביניהם פורמט של קלטת שמע. השיר הופץ כסינגל רשמי בשנת 1992, תוך שנשלח לתחנות הרדיו השונות על מנת לעזור בקידום של במצעדים השונים. השיר הפך ללהיט גדול בממלכה המאוחדת והגיע למקום השביעי במצעד הסינגלים הבריטי והשתווה למיקום של גרסתה של סינדי לאופר שיצאה שלוש שנים קודם לכן. השיר והאלבום גרמו לאורביסון להיכנס מחדש למצעדי הבילבורד למיניהם, תוך שהם זיכו אותו בפרס גראמי. במצעד השירים שבאירלנד, הצליח השיר להגיע למקום השישי, תוך שנשאר במשך כמה שבועות במצעד עצמו. לשיר צולם גם וידאו קליפ נלווה, בהשתתפותם של השחקן ג'ייסון פריסטלי והשחקנית ג'ניפר קונלי. השיר עצמו מופיע בסרט "Paperback Hero", בכיכובו של יו ג'קמן. השיר הוקלט על ידי הזמרת-יוצרת הקנדית סלין דיון, עבור אלבום האולפן השמיני שלה בשפה האנגלית, One Heart והופץ כסינגל המוביל מתוכו ב-3 במרץ 2003. השיר היה חלק ממסע פרסום של חברת המכוניות קרייזלר. הקליפ של "I Drove All Night" בוים על ידי פיטר ארנל והופץ בפברואר 2003. השיר עצמו יצא כסינגל כפול בממלכה המאוחדת, תוך שהבי-סייד שלו היה "One Heart". השיר זכה להצלחה מסחרית חסרת תקדים כאשר היה במקום הראשון במשך חמישה שבועות בקנדה הוט 100, תוך שהוא היה בראש מצעד השירים שבבלגיה (פלנדריה) ושוודיה. בשנת 2003 חתמה קרייזלר עם דיון על עסקה בשווי 14 מיליון דולר לתמיכה במכוניות שלה. החברה חיפשה שיר שיתאים לקמפיין שלה, במטרה להוציא אותו כסינגל שיעזור בקידום המכירות של המכוניות שלה. בילי סטיינברג הכיר את דיון וכתב את עבורה את "Falling into You", שנכלל באלבומה המצליח Falling into You. הוא שלח עותק של הגרסה של רוי אורביסון של "I Drove All Night" לחברת התקליטים שלה, שאהבה את זה ואפשרה לה להקליט את זה בהפקה מחודשת של פייר אסטרום. היא ביצעה את השיר במופע שלה בלאס וגאס ובהמשך, ההופעה הפכה לפרסומת המרכזית עם קרייזלר. הפרסומות עזרו בצורה רבה למכירות של השירים והאלבומים של דיון, אך לא גרמו למכוניות להימכר בכמויות שציפו שהן ימכרו. בעקבות כך, קרייזלר יצאה מהעסקה והחוזה הסתיים לאלתר. בגרסתה של דיון, "I Drove All Night" הוקלט כשיר מסוגת הדאנס-פופ. בנוסף, תואר השיר כשיר "דאנס שמשלב בתוכו גם את סוגת הרוק". מבחינה לירית, גרסתה מדברת על מסע שקשור למיניות. היא שרה בבית הראשון, "אולי הייתי צריכה להתקשר אליך קודם, אבל מתתי להגיע אליך / חלמתי בזמן שנסעתי בדרך הארוכה והישרה קדימה". בפזמון היא שרה, "הערתי אותך משנתך כדי להתאהב בך / האם זה בסדר? / נסעתי כל הלילה". בבית השני דיון שרה פעמיים שורה מסוימת כפי שהיה בהקלטה המקורית של אורביסון. במקום לשיר, "לא משנה לאן אני הולכת אני שומעת את פעימות ליבנו", דיון שרה, "הלב האחד שלנו" ומכאן גם שם האלבום בו גרסתה של דיון נכללה. כמו במקור, גם כאן ביצעה דיון את הפזמון פעמיים וכך נשמעה הגרסה שנשלחה לרדיו ויצאה כסינגל. גרסתה של דיון ל-"I Drove All Night" נכתבה במפתח של G♯ מינור. בגרסה יש מפעם בינוני-מהיר של 135 פעימות לדקה והקול שלה נע בין 3F♯ ל-E5. השיר זכה לביקורות חיוביות מצד מבקרי המוזיקה. העורך הבכיר של AllMusic, סטיבן תומאס ארלוויין טען שהשיר הוא "אחד מהשירים הטובים ביותר מתוך האלבום בו הוא נכלל", תוך ששיבח גם את השיר "Have You Ever Been in Love". רבקה וולבורק טענה ש"הקצב בשיר מונע על ידי מכוניות" וזאת, בנוסף לכך ששיבחה את השיר ואת שירתה של דיון, ואילו דאריל סטרדן מג'אם! כינה אותו כשיר "יורודיסקו שמזכיר במקצת את סגנונה של שר". סל סינקוומני ממגזין סלנט טענה שהסגנון של השיר מזכיר את סגנונה של שר גם כן. דבר שגרם לה להצטרף לדעתו של דאריל סטרדן. צ'אק ארנולד מפיפל כתב כי בשיר דיון "מגלה איפוק מפתיע ביחס לדיווה", תוך שהוסיף כי "נראה שהשיר הותאם בדיוק בשבילה". בטי קלארק מהגרדיאן כתבה ביקורת שלילית על גרסתה של דיון ואמרה כי: "ביחס למקור, גרסתה של דיון פחות טובה. היא [סלין דיון] לא מצליחה להרים את השיר ואינה משתווה לגרסה המקורית שלו, שהוקלטה על ידי רוי אורביסון". דייוויד בראון מ-EW העניק לשיר ציון של C+, תוך שהפנה ביקורת מעורבת כלפי גרסתה של דיון. בקנדה, השיר הגיע ישר למקום הראשון במצעד קנדה הוט 100, ובילה 5 שבועות רצופים בצמרת המצעד. "I Drove All Night" היה סינגל הרדיו השלישי של דיון שהצליח להיכנס למצעד הבילבורד הוט 100, שם הגיע בשיאו למקום ה-45 בלבד. השיר הופץ על גבי תקליטור כמה ימים לאחר מכן, מה שגרם לו להגיע למקום ה-26 במצעד השירים המסחריים של בילבורד. בעקבות מספר רמיקסים שנעשו לשיר והושמעו ללא הרף במועדונים בארצות הברית, הוא הצליח להגיע למקום השני במצעד שירי הדאנס קלאב. באוסטרליה השיר הופיע לראשונה במקום ה-22 במצעד המוזיקה האוסטרלי, ב-16 במרץ 2003. בשבוע שלאחר מכן, השיר ירד למקום ה-35 והוא חווה שם עליות ומורדות, תוך שעלה מהמקום ה-44 למקום ה-43. מאוחר יותר, השיר ירד למקום ה-49, אך עלה בהמשך למקום ה-38, בשבוע שלאחר מכן. בסך הכול, הוא שהה 10 שבועות במצעד וקיבל את תואר הזהב על ידי איגוד תעשיית ההקלטות האוסטרלי. בניו זילנד, הופיע לראשונה במקום ה-48 במצעד הסינגלים של המדינה, ב-2 במרץ 2003. בשבוע שלאחר מכן, עלה למקום ה-46, ואילו בשבוע השלישי הוא קפץ למקום ה-30. לאחר מכן, ירד למקום ה-32 ובהמשך הצליח להישאר במשך שבועיים במקום ה-31. לבסוף, ב-20 באפריל 2003, הגיע למקום ה-24. השיר שהה תשעה שבועות במצעד. השיר זכה להצלחה רבה עוד יותר במצעד הסינגלים הבלגי של פלנדריה, שם הופיע לראשונה במקום ה-14, ב-8 במרץ 2004. בשבוע שלאחר מכן, קפץ השיר למקום הרביעי ואילו בשבוע השלישי הגיע לראש המצעד. הוא שהה בעשירייה הראשונה במשך עשרה שבועות רצופים וחמישה עשר שבועות בסך הכול במצעד עצמו. הוא קיבל את תואר הפלטינה, על מכירות של למעלה מ-50,000 עותקים במדינה. השיר זכה להצלחה גדולה גם בשוודיה והופיע במקום הראשון במצעד הסינגלים השוודי ב-20 במרץ 2003. עם זאת, בשבוע שלאחר מכן ירד למקום ה-12 ובשבוע השלישי שלו ירד למקום ה-13. בשבוע הרביעי קפץ למקום השביעי, תוך שירד ועלה מספר פעמים. השיר שהה 17 שבועות במצעד. במצעד הסינגלים הדני, השיר הופיע לראשונה במקום השני, שם הוא נשאר במשך שלושה שבועות רצופים. מאוחר יותר, הוא ירד למקום החמישי ואילו בשבוע שלאחר מכן הוא ירד למקום השישי, שם הוא נשאר שבוע נוסף. בצרפת, השיר לא הגיע לעשרים הראשונים. הוא הופיע לראשונה במקום ה-89 במצעד הרשמי של המדינה, אך ירד למקום ה-94 בשבוע השני ולמקום ה-97 בשבוע השלישי. ב-26 באפריל 2003, זכה להצלחה מחודשת כאשר הצליח להתברג מחדש במצעד, והפעם במקום ה-22. הוא שהה 11 שבועות לא רצופים במצעד בסך הכול. את הווידאו קליפ שצולם בלאס וגאס, ארצות הברית ב-2 בפברואר 2003, ביים פיטר ארנל, צילם רולף קסטרמן וערך בי אוטינגר. הקליפ צולם בשחור-לבן ובו ניתן לראות את דיון, כשהיא נוהגת ברכב, בדיוק כשם השיר, תוך שניתן לראות בו זוג אוהבים. הקליפ הצליח לצבור למעלה מ-58.7 מיליון צפיות בסך הכול. הקליפ נחשב לאחד מהקליפים הנצפים ביותר של סלין דיון. בנוסף לכך, זכה הקליפ להצלחה רבה כאשר היה מועמד לפרס MuchMoreMusic בשנת 2003. מידע על היצירה "I Drove All Night" באתר מיוזיק בריינז גרסאות נוספות ל"I Drove All Night" באתר SecondHandSongs Cyndi Lauper - A Night To Remember, Discogs (באנגלית) Cyndi Lauper, Billboard Celine Dion, Billboard The Deseret News - חיפוש בארכיונים באמצעות חדשות Google, באתר news.google.com YouTube Stats of Cyndi Lauper - I Drove All Night (Official video), kworb.net Roy Orbison - King Of Hearts, Discogs (באנגלית) Various - Nintendo (White Knuckle Scorin'), Discogs (באנגלית) Artists, www.officialcharts.com (באנגלית) Artists, www.officialcharts.com (באנגלית) The Irish Charts - All there is to know, irishcharts.ie Celine Dion* - I Drove All Night, Discogs (באנגלית) Celine Dion Commercial Chrysler Céline Dion - I Drove All Night (Official Video) ultratop.be - ULTRATOP BELGIAN CHARTS, ultratop.be swedishcharts.com - Swedish Charts Portal, swedishcharts.com "I Drove All Night by Roy Orbison". Songfacts. נבדק ב-24 באוגוסט 2012. {{cite web}}: (עזרה) "Music Review: Celine Dion "I Drove All Night"". Traveling to the Heart. 9 באוקטובר 2004. נבדק ב-24 באוגוסט 2012. {{cite news}}: (עזרה) Browne, David (25 במרץ 2003). "I Drove All Night (2003)". Entertainment Weekly. נבדק ב-24 באוגוסט 2012. {{cite news}}: (עזרה) "Celine Dion - One Heart - Album Review - Plugged In". Plugged In. אורכב מ-המקור ב-2 בספטמבר 2012. נבדק ב-24 באוגוסט 2012. {{cite web}}: (עזרה) Thomas, Kelly. "I Drove All Night". www.musicnotes.com. נבדק ב-25 בינואר 2016. {{cite web}}: (עזרה) Erlewine, Stephen Thomas (25 במרץ 2003). "One Heart - Celine Dion - Allmusic". AllMusic. נבדק ב-5 בינואר 2012. {{cite web}}: (עזרה) Wallwork, Rebecca (25 במרץ 2003). "Amazon.com: One Heart - Celine Dion - Music". נבדק ב-5 בינואר 2012. {{cite news}}: (עזרה) Sterdan, Daryl (25 במרץ 2003). "CANOE - JAM!Music - Artists- Album Review: One Heart". Jam! - Canadian Online Explorer. אורכב מ-המקור ב-1 בינואר 2013. נבדק ב-5 בינואר 2012. {{cite news}}: (עזרה) Picks and Pans Review: One Heart, PEOPLE.com (באנגלית) Clarke, Betty (25 במרץ 2003). "CD: Celine Dion: One Heart - Music - The Guardian". The Guardian. London. נבדק ב-5 בינואר 2012. {{cite news}}: (עזרה) "Music Review: I Drove All Night, by Celine Dion". Entertainment Weekly. 14 בפברואר 2003. {{cite news}}: (עזרה) "Canada (TOP 10) - 22nd March 2003 (Week 12)". Chartts.Tripod.com. נבדק ב-23 באוגוסט 2012. {{cite web}}: (עזרה) "Canada (TOP 10) - 19th April 2003 (Week 16)". Chartts.Tripod.com. נבדק ב-23 באוגוסט 2012. {{cite web}}: (עזרה) Billboard Hot 100 [ Top 40 Tracks] Australian Singles Chart "ARIA Charts - Accreditations - 2003 Singles". Australian Recording Industry Association. נבדק ב-1 בינואר 2004. {{cite web}}: (עזרה) New Zealand Singles Chart charts.org.nz - New Zealand charts portal, charts.nz "ultratop.be - ULTRATOP BELGIAN CHARTS". ultratop.be. "Goud en platina - singles - 2003". Ultratop. נבדק ב-1 בינואר 2004. {{cite web}}: (עזרה) Swedish Singles Chart Danish Singles Chart danishcharts.com - Danish charts portal, danishcharts.dk (ארכיון) Hung, Steffen. "lescharts.com - Les charts français". lescharts.com. lescharts.com - Les charts français, lescharts.com "A52 Finishes Celine Dion's "I Drove All Night" Music Video for Sweet Pea Productions". 17 במרץ 2003. אורכב מ-המקור ב-2012-11-20. נבדק ב-15 באוגוסט 2013. {{cite web}}: (עזרה) "I Drove All Night | Celine Dion Music Video". Vid81.com. אורכב מ-המקור ב-17 באוקטובר 2014. נבדק ב-23 באוגוסט 2012. {{cite web}}: (עזרה) Céline Dion YouTube Statistics and History, kworb.net "2003 MuchMusic Video Awards Nominees". Billboard. Prometheus Global Media LLC. 30 במאי 2003. נבדק ב-10 בינואר 2014. {{cite web}}: (עזרה) ARIA Charts - Accreditations - 2003 Singles, web.archive.org, ‏2020-08-19 ultratop.be - ULTRATOP BELGIAN CHARTS, ultratop.be BRIT Certified, BPI (באנגלית) "Celine Dion – I Drove All Night". Discogs. נבדק ב-23 בפברואר 2017. {{cite web}}: (עזרה) "Celine Dion – One Heart / I Drove All Night". Discogs. נבדק ב-23 בפברואר 2017. {{cite web}}: (עזרה)